b'\n_START_ARTICLE_\nWestmount\n_START_SECTION_\nPovijest\n_START_PARAGRAPH_\nGrad Westmount osnovan je 1874. godine. Tijekom povijesti Westmount je bio enklava bogatih anglofonih doseljenika britanskog podrijetla, zbog \xc4\x8dega je dugo nosio status najbogatije zajednice u Kanadi. Zbog ovog statusa grad je bio meta nekoliko bomba\xc5\xa1kih napada Fronte za oslobo\xc4\x91enje Qu\xc3\xa9beca u 1960-ima. Danas grad naseljava ve\xc4\x87inom srednji i gornji srednji sloj stanovni\xc5\xa1tva. Ipak, danas ovdje jo\xc5\xa1 uvijek \xc5\xbeive neke od najbogatijih obitelji u Kanadi._NEWLINE_Godine 2002., grad je pripojen gradu Montr\xc3\xa9alu, ali je ve\xc4\x87 prvog dana 2006. godine, nakon odr\xc5\xbeanog lokalnog referenduma, Westmount ponovno postao samostalan grad.\n_START_SECTION_\nStanovni\xc5\xa1tvo\n_START_PARAGRAPH_\nOko 27% stanovni\xc5\xa1tva grada ro\xc4\x91eno je u inozemstvu._NEWLINE_Materinski jezik ve\xc4\x87ine stanovni\xc5\xa1tva je engleski (54,13%), dok je francuski materinski jezik za 21,31% stanovnika Westmounta. Stanovni\xc5\xa1tvo ovog grada je iznimno dvojezi\xc4\x8dno, te preko 75% stanovni\xc5\xa1tva govori i engleski i francuski._NEWLINE_Religijski sastav grada je sljede\xc4\x87i: katolici (31,0%), \xc5\xbeidovi (23,2%), protestanti (21,5%), pravoslavci (3,7%), muslimani (2,7%) i ostali kr\xc5\xa1\xc4\x87ani (1,9%).'